16 aastat Suurbritannias elanud eestlanna naasis kodumaale ja ostis maamaja Matsiranda: „Ainus, mida siin ei ole, on inimesed. Miks te ometi ei julge maale elama tulla? Siin on ju nii tore!” Värskes Maakodus on lugu eestlannast Monika Halest, kes ühel hetkel mõistis, et elu Suurbritannias on tema jaoks ammendunud ja ta ostis üheotsapileti kodumaale.
“Välismaal jääd ikkagi välismaalaseks. Minu hing ihkas tagasi Eestimaale,” nendib ta. Monika ostis Varbla valda Matsiranna lähistele maakodu, millele ta on vaid aastaga andnud uue ilme.
“Vanad eestlased olid ikka targad,” ütleb Monika. “Minu tubadesse paistab päike terve päeva! Ja põhjapoolses ruumis, kus praegu on tualettruum, oli vanasti sahver.”
Sama palju kui päike, kiirgab helgust ja rõõmu Monika ise. Mida rohkem temaga juttu vestame, seda enam mõistan, et Monika kuulub nende naiste sekka, kelle jaoks parim sünnipäevakink on kvaliteetne tööriistakohver. Pole tööd, mida ta teha ei oskaks, väljendid “ei saa” või “ei oska” ei kuulu selle särtsaka naise sõnavarasse. Tõsi, hetkel peab ta kõikide töödega ise toime tulema, abiliseks kolmeaastane tütretirts Elsa.
Loe lugu edasi juuni Maakodust!
Veel saate lugeda Maakodu juuni ajakirjast:
- Tapeedimood ahvatleb tube värskendama
- Teeme ise: skandinaaviapärase mustriga taldrik
- Aeraator teeb muruga imet
- Vormi ja värvi lillesülemitest
- Võrratu tamarisk kasvab ka Eesti aias
- Kiidulaul kitseenelale